ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 20/2552เรื่อง หลักเกณฑ์ เงื่อนไข และวิธีการในการอนุญาตเกี่ยวกับการลงชื่อในทรัพย์สินของลูกค้า(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 138 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้ข้อ 1 ให้ยกเลิก(1) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 25/2543 เรื่อง หลักเกณฑ์ เงื่อนไข และวิธีการอนุญาตให้บริษัทจัดการลงชื่อในทรัพย์สินของลูกค้า โดยไม่ต้องลงชื่อของบริษัทจัดการในฐานะผู้ทําการแทน ลงวันที่ 5 มิถุนายน พ.ศ. 2543(2) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 57/2543 เรื่อง หลักเกณฑ์ เงื่อนไข และวิธีการในการอนุญาตเกี่ยวกับการลงชื่อในทรัพย์สินของลูกค้า ลงวันที่ 20 พฤศจิกายน พ.ศ. 2543ข้อ 2 ในประกาศนี้(1) "ลูกค้า" หมายความว่า บุคคลหรือคณะบุคคลที่มอบหมายให้บริษัทจัดการจัดการกองทุนส่วนบุคคล(2) "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล(3) "ผู้รับฝากทรัพย์สิน" หมายความว่า ผู้รับฝากทรัพย์สินของกองทุนส่วนบุคคล(4) "ตัวแทนเก็บรักษาทรัพย์สิน" หมายความว่า บุคคลที่ผู้รับฝากทรัพย์สินตั้งให้เป็นตัวแทนในการปฏิบัติหน้าที่ในส่วนที่เกี่ยวกับการรับฝากทรัพย์สินของกองทุนส่วนบุคคลข้อ 3 บรรดาหลักทรัพย์และทรัพย์สินของลูกค้าต้องลงชื่อลูกค้าและบริษัทจัดการในฐานะผู้ทําการแทน เว้นแต่ในกรณีดังต่อไปนี้(1) ในกรณีที่ลูกค้ามอบหมายให้บริษัทจัดการเดียว จัดการหลักทรัพย์และทรัพย์สินของตน และให้ความยินยอมให้บริษัทจัดการมอบหมายการจัดการช่วงให้กับบุคคลอื่นได้ บริษัทจัดการผู้มอบการจัดการช่วงอาจดําเนินการให้ทรัพย์สินดังกล่าวปรากฏชื่อลูกค้าและชื่อบริษัทจัดการที่จัดการในส่วนที่เกี่ยวกับการจัดการลงทุน โดยไม่ปรากฏชื่อบริษัทจัดการที่จัดการในส่วนที่เกี่ยวกับการรับลูกค้า และการจัดทําทะเบียนข้อมูลก็ได้(2) ในกรณีที่ลูกค้ามอบหมายให้บริษัทจัดการหลายบริษัท จัดการหลักทรัพย์และทรัพย์สินของตน บริษัทจัดการที่ได้รับมอบหมายจากลูกค้าในส่วนที่เกี่ยวกับการจัดการลงทุนอาจดําเนินการให้ทรัพย์สินดังกล่าวปรากฏชื่อลูกค้าและชื่อตนเอง โดยไม่ปรากฏชื่อบริษัทจัดการที่ได้รับมอบหมายจากลูกค้าในส่วนที่เกี่ยวกับการรับลูกค้า และการจัดทําทะเบียนข้อมูลก็ได้(3) ในกรณีที่เป็นการจัดการกองทุนส่วนบุคคลที่เป็นกองทุนสํารองเลี้ยงชีพ และบริษัทจัดการได้ดําเนินการให้มีการลงชื่อของกองทุนสํารองเลี้ยงชีพในหลักทรัพย์และทรัพย์สินนั้นแล้ว บริษัทจัดการจะไม่ลงชื่อของบริษัทจัดการในหลักทรัพย์และทรัพย์สินดังกล่าวในฐานะผู้ทําการแทนก็ได้(4) ในกรณีที่ผู้รับฝากทรัพย์สินมีการตั้งตัวแทนเก็บรักษาทรัพย์สิน บรรดาหลักทรัพย์และทรัพย์สินของลูกค้าที่เก็บรักษาไว้ที่ตัวแทนเก็บรักษาทรัพย์สินดังกล่าวอาจไม่ต้องลงชื่อลูกค้าและบริษัทจัดการในฐานะผู้ทําการแทนได้ หากได้รับความยินยอมจากลูกค้าและเป็นไปตามหลักเกณฑ์ดังต่อไปนี้(ก) บริษัทจัดการและผู้รับฝากทรัพย์สินต้องมีระบบงานในการจัดทําบัญชีแสดงรายการหลักทรัพย์และทรัพย์สินที่ลูกค้าแต่ละรายเป็นเจ้าของแยกต่างหากจากบัญชีหลักทรัพย์และทรัพย์สินที่เป็นส่วนตัวของตน ซึ่งสามารถใช้ติดตามหลักทรัพย์และทรัพย์สินของลูกค้าได้(ข) ตัวแทนเก็บรักษาทรัพย์สินต้องมีการจัดทําบัญชีแสดงรายการหลักทรัพย์และทรัพย์สินของลูกค้าแยกต่างหากจากบัญชีหลักทรัพย์และทรัพย์สินที่เป็นส่วนตัวของตน และ(ค) บริษัทจัดการ ผู้รับฝากทรัพย์สิน และตัวแทนเก็บรักษาทรัพย์สิน ต้องมีการสอบทานความถูกต้องระหว่างกันถึงบัญชีแสดงรายการหลักทรัพย์และทรัพย์สินของลูกค้าที่บริษัทจัดการ ผู้รับฝากทรัพย์สิน และตัวแทนเก็บรักษาทรัพย์สิน จัดทําขึ้น(5)( ในกรณีที่เป็นการจัดการกองทุนส่วนบุคคลที่มิใช่กองทุนสํารองเลี้ยงชีพที่มีนโยบายการลงทุนในหลักทรัพย์และทรัพย์สินในต่างประเทศและมีข้อจํากัดที่ทําให้บริษัทจัดการลงชื่อในฐานะผู้ทําการแทนลูกค้าไม่ได้ บริษัทจัดการอาจดําเนินการให้มีการลงชื่อของลูกค้าโดยไม่ต้องลงชื่อของบริษัทจัดการก็ได้(6)( ในกรณีที่เป็นการจัดการกองทุนส่วนบุคคลที่มิใช่กองทุนสํารองเลี้ยงชีพบริษัทจัดการอาจลงชื่อของลูกค้าโดยไม่ต้องลงชื่อของบริษัทจัดการก็ได้ หากปรากฏว่าบริษัทจัดการมีเหตุจําเป็นและสมควรต้องตัดสินใจสับเปลี่ยนหน่วยลงทุนที่เกิดจากการซื้อขายผ่านบัญชีซื้อขายหน่วยลงทุนกับผู้ประกอบธุรกิจหลักทรัพย์ประเภทการเป็นนายหน้าหลักทรัพย์ การค้าหลักทรัพย์ และการจัดจําหน่ายหลักทรัพย์ ประเภทหน่วยลงทุนไปยังกองทุนรวมอื่น ทั้งนี้ เพื่อประโยชน์สูงสุดของผู้ถือหน่วยลงทุนความในวรรคหนึ่ง (4) มิให้นํามาใช้บังคับกับการลงชื่อในบรรดาหลักทรัพย์และทรัพย์สินของลูกค้าที่เป็นกองทุนสํารองเลี้ยงชีพข้อ 4 ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2552 เป็นต้นไปประกาศ ณ วันที่ 10 กรกฎาคม พ.ศ. 2552(นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์